
           REPUBLIKA HRVATSKA
KRAPINSKO-ZAGORSKA ŽUPANIJA
[bookmark: _GoBack]     Osnovna škola Side Košutić Radoboj

KLASA: 011-02/26-01/05
URBROJ: 2140-78/01-26-1
Radoboj, 17.7.2026. godine

Na temelju članka 11. stavka 5. Zakona o pravu na pristup informacijama („Narodne novine“, broj 23/13., 85/15. i 69/22.) i članka 69. Statuta Osnovne škole Side Košutić Radoboj, upućuje se

JAVNI POZIV
za  savjetovanje sa zainteresiranom javnošću
u postupku donošenja Pravilnika o provedbi postupaka jednostavne nabave


Osnovna škola Side Košutić Radoboj javni je naručitelj i obveznik primjene Zakona o javnoj nabavi („Narodne novine“ broj 120/16, 114/22, 48/26, dalje u tekstu: Zakon o javnoj nabavi), kojim su uređeni postupci sklapanja ugovora o javnoj nabavi i okvirnih sporazuma radi nabave robe, radova ili usluga te pravna zaštita u vezi s tim postupcima.

Obzirom da su Zakonom o izmjenama i dopunama Zakona o javnoj nabavi (,,Narodne novine", broj 48/126.) koji je stupio je na snagu 16. svibnja 2026. godine uvedene  značajne izmjene, vezane uz postupke jednostavne nabave proizašle prvenstveno iz razloga usklađenja s direktivama Europske unije iz područja javne nabave, digitalizacije i modernizacije postupaka nabave kao i jačanja antikoruptivnih učinaka  Osnovna škola Side Košutić Radoboj obvezna je općim aktom, temeljem  članka 15. stavka 2. Zakona o javnoj nabavi  urediti pravila, uvjete i postupke jednostavne nabave vodeći računu:

 a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi,

 b) o osiguranju pravne zaštite gospodarskim subjektima, i to putem prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 EUR (bez PDV-a),

c) o pravilima primjene elektroničkih sredstava komunikacije i objavljivanja putem modula u Elektroničkom oglasniku javne nabave Republike Hrvatske (modul EOJN RH).
Pravna osnova za donošenje nacrta Pravilnika o provedbi postupaka jednostavne nabave sadržana je u članku 86. stavku 3. Zakona o izmjenama i dopunama Zakona o javnoj nabavi (,,Narodne novine", broj 48/126.)  kojim je naručiteljima ostavljen rok od tri mjeseca od dana stupanja na snagu Zakona o javnoj nabavi da usklade opće akte kojima se uređuju pravila, uvjeti i postupci jednostavne nabave te planove nabave s odredbama Zakona o javnoj nabavi. 

Osnovna škola Side Košutić Radoboj pripremila je Nacrt prijedloga Pravilnika o provedbi postupaka jednostavne nabave, te se poziva zainteresirana javnost da svojim prijedlozima i sugestijama pridonese kvaliteti donošenja Pravilnika o provedbi postupaka jednostavne nabave kao općeg akta.

Svi u roku pristigli prijedlozi razmotrit će se, a oni prihvaćeni, ugraditi u konačni Nacrt prijedloga Pravilnika o provedbi postupaka jednostavne nabave koji će se potom uputiti Školskom odboru na donošenje. 

Svoje prijedloge i sugestije možete dostaviti putem Obrasca za sudjelovanje u javnoj raspravi i to na e-mail adresu: radoboj@os-skosutic-radoboj.skole.hr  zaključno s danom 16. kolovoza 2026. godine.

Zahvaljujemo na doprinosu u izradi što kvalitetnijeg Nacrta prijedloga Pravilnika o provedbi postupaka jednostavne nabave.




                                                                                                 RAVNATELJICA 
Dijana Šalković, dipl. uč.






















   
